  Туспуктэм: Руслан Нуриахметов Ольга Козачёк Корреспондент Наталия Сильвестрова Удмуртиысь биатлонистка Ульяна Нигматуллина элькун командаысь кошке. Табере спортсменка ӵошатсконъёсын Тюмень улосвыл понна бызьылоз. Со сярысь ивортодэтъя «Удмуртия» агенстволэн корреспондентэзлы Удмуртиысь физкультурая но спортъя министерстволэн пресс-службаяз иворӥзы. « Нырысь ик Ульяна сыӵе пумкылъян кутӥз интыез но котырысь адямиосты воштэмлэсь выль опыт, мылкыд, кужым бысьтон понна, со выль вормонъёс басьтон понна кулэ. Удмуртиысь биатлонэз азинтонэ бадӟым ватсэт пыртэмез понна спортсменкалы тау кариськомы » Удмуртиысь физкультурая но спортъя министерстволэн пресс-службаез Ульяна Нигматуллина – Олимпи шудонъёслэн азвесь но бронза призёрзы, 2012-тӥ арын Инсбуркын ортчем егитъёслэн Олимпи шудонъёссын уйиськыса гонкая чемпионка но спринтъя бронза призёр, 2013-тӥ арын ныллмуртъёс пӧлын дуннелэн абсолютной чемпионкаез, Европалэн биатлонъя юниоръёс пӧлын кыкполэс чемпионкаез, Сочиын ортчем III дуневыл тол ож шудонъёслэн спринтъя бронза призёрзы но комонда зачётын чемпионказы, гужем биатлонъя суро эстафетаын дуннелэн чемпионкаез. Биатлонистка Россилэн спортъя сӥё-дано мастер луэ. Спортсменкаез «За заслуги перед Отечеством» орденлэн I степенё медаленыз пусйизы. Кунлэн сборнояз Ульяна Нигматуллина 2010-2011 аръёсысен пыре. 2023-тӥ арын тулыспалэ спортсменкалэн нылыз вордскиз. Ульяна Нигматуллина ивортодэтъя «Удмуртия» агенстволы Пекинын Олимпи шудонъёсы пыриськемез сярысь вераз. Тегъёс: Спорт Биатлон УльянаНигматуллина Удмуртия  